Raekoda
**Lehrte** on linn Saksamaal Alam-Saksi liidumaal Hannoveri piirkonnas, umbes 17 km Hannoverist idas.

Linna pindala on 127 km². 31. detsembril 2016 elas seal 43 932 inimest.

19. sajandil oli Lehrte kõige tähtsam raudteesõlm endises Hannoveri kuningriigis.

Ajalugu
-------

Piirkonda on esmamainitud 1147. aastal ja siis oli Lehrte suhteliselt väike põllumajandusküla. Aastaks 1352 ehitati kirik, nüüd tuntud kui Nikolauskirche; kohalikud talunikud käisid pühapäevakiriku teenistustel Steinwedeli külas.

Sel ajal asus Lehrte ajaloolises piirkonnas *Großen Freien* *(suur vaba)* ning asus kaugel suurtest transiit- ja liiklusteedest.

Lehrte oli üsna unine aastani 1843, kui tööd alustas Hannover–Braunschweigi raudtee, mis ühendas Lehrtet mõlema linnaga. Järgmisel aastal hakati ehitama liine Cellesse (1845), Hildesheimi (1846) ja Berliini (1871).

Kui tööd raudteeliinil algasid, oli Lehrtes 755 elanikku, 60 aastat hiljem oli rahvastik kasvanud umbes kümme korda. 1898. aastal sai Lehrte ala omavalitsusõigused ja tunnistati ametlikult linnaks.

Hästi ja tõeliselt rajatud raudteega kasvas tööstus Lehrtes, sealhulgas savi-, mineraalväetiste, tsemenditehas, konservi- ja suhkruvabrik 1883. aastal, mis domineeris kesklinnas kuni 2002. aastani. Tsemenditehase asutas 1881. aastal Hermann Manske koos partneritega ja see oli teine tsemenditehas Hannoveri piirkonnas. Tehas suleti 1910. aastal.

1911. aastal loodi kariloomade turg ja Lehrtest sai üks kõige tähtsamaid kohti karjakaubanduses ja -veos Põhja-Saksamaal. 1912. aastal algas piirkonna potasemaardlas kaevandamine. Lehrter Bahnhof (Lehrte jaam) Berliinis on nimetatud Lehrte järgi. See avati 1871. aastal kui lõpp-peatus liinil, mis ühendab Berliini Lehrte ja Hannoveriga, millest hiljem sai Saksamaa kõige olulisem ida-lääne liin.

1920. aastatel ehitatid Ahltenisse suur alajaam, mis 1944. aastal oli katselise HVDC Lehrte–Misburgi liini lõpp.

Vaatamisväärsused
-----------------

* Veetorn "Lehrter Wasserturm"Veetorn "Lehrter Wasserturm"
* Festival "Lehrter Stadtparkis" (2012)Festival "Lehrter Stadtparkis" (2012)
* Auruvedur "Dampflok 052 Lehrte 245-h"Auruvedur "Dampflok 052 Lehrte 245-h"

Inimesed
--------

* Heinrich Bokemeyer (1679–1751), muusikateadlane, koormeister ja helilooja, sündis Immensenis
* Kurt Hirschfeld (1902–1964), teatrijuht ja dramaturg Schauspielhaus Zürichis
* Werner Lampe (1950–), Saksa ujuja ja olümpiamedalist
* Ursula von der Leyen (1958–), poliitik (CDU) ja Euroopa Komisjoni president, käis Lehrtes gümnaasiumis
* Reinhard Mey (1942–), laulja-laulukirjutaja (rahvamuusik)
* Gerhard Schröder (1944–), poliitik (SPD) ja endine Saksamaa Liitvabariigi liidukantsler

Viited
------

1. ↑  Register of German municipalities (4th quarter 2022), vaadatud 12.02.2023.

Vaata ka
--------

* Hannoveri-Braunschweigi-Göttingeni-Wolfsburgi metropolipiirkond

Välislingid
-----------

 Lehrte – pildid, videod ja helifailid Wikimedia Commonsis
* www.lehrte.de


Hannoveri piirkonna vallad

* Barsinghausen
* Burgdorf
* Burgwedel
* Garbsen
* Gehrden
* Hannover
* Hemmingen
* Isernhagen
* Laatzen
* Langenhagen
* Lehrte
* Neustadt am Rübenberge
* Pattensen
* Ronnenberg
* Seelze
* Sehnde
* Springe
* Uetze
* Wedemark
* Wennigsen
* Wunstorf